Ordin

pentru aprobarea Regulamentului privind acordarea licențelor, în domeniul serviciilor de utilități publice aflate în sfera de reglementare

a Autorității Naționale de Reglementare pentru Serviciile Comunitare de Utilități Publice

Având în vedere:

* dispozițiile art. 20 alin. (1) lit. b), precum și cele ale art. 21 alin. (2) din Legea serviciilor comunitare de utilități publice nr. 51/2006, republicată, cu modificările și completările ulterioare;
* referatul de aprobare al Direcției generale reglementări, autorizări

în temeiul prevederilor art. 4 alin. (4) din Regulamentul de organizare și funcționare a Autorității Naționale de Reglementare pentru Serviciile Comunitare de Utilități Publice - A.N.R.S.C., aprobat prin Ordinul președintelui Autorității Naționale de Reglementare pentru Serviciile Comunitare de Utilități Publice nr. 22/2017, cu modificările și completările ulterioare,

președintele Autorității Naționale de Reglementare pentru Serviciile Comunitare de Utilități Publice emite următorul ordin:

Art. 1. - Se aprobă Regulamentul de acordare a licențelor, în domeniul serviciilor de utilități publice aflate în sfera de reglementare a Autorității Naționale de Reglementare pentru Serviciile Comunitare de Utilități Publice, prevăzut în anexa care face parte integrantă din prezentul ordin.

Art. 2. - Departamentele de specialitate din cadrul Autorității Naționale de Reglementare pentru Serviciile Comunitare de Utilități Publice vor urmări respectarea prevederilor prezentului ordin.

Art. 3. - Prezentul ordin se publică în Monitorul Oficial al României, Partea I.

Președintele Autorității Naționale de Reglementare pentru

Serviciile Comunitare de Utilități Publice,

Ionel Tescaru

București

Nr........................................................